Liggaamsdele langs vrou se lyk aangetrefArgieffoto Kol. Ronel Otto, woordvoerder van die polisie, het gesê die voorval het in Mecklenburg in Limpopo gebeur. “Carol Motene (24) se liggaam is Saterdagoggend voor haar huis aangetref. Sy het ŉ koeëlwond in haar voorkop gehad en haar neus, lippe en geslagsdele was verwyder,” het Otto gesê. “Die liggaamsdele is langs haar liggaam aangetref.” Volgens Otto is ŉ 28-jarige man wat glo voorheen met Motene in ŉ verhouding was later in hegtenis geneem. Hy sal hierdie week in die hof verskyn. Die motief vir die moord sal deel vorm van die ondersoek, het Otto gesê.